แฟนกินยาคุมจัสมิน21เม็ด(นี่เป้นการกินยาแผงแรกในชีวิต)(เม็ดแรกกินวันที่1)ต่อเนือง 19วัน(19เม็ด) แล้วเม็ดที่20(วันที่20)ลืมกิน(กำหนดกินของทุกวันคือ 4ทุ่มครึ่ง ) ทีนี่แฟนก็กินเม็ดของวันที่20ในตอนเช้าของอีกวัน 9โมงเช้า (สรุปกินช้ากว่ากำหนดไปประมาณ 10ชม)ปล วันที่20 ทั้งวันไม่ได้มีอะไรกับแฟน แต่วันที่19 มีอะไรกันกับแฟนไม่สวมถุงยางอยากทราบว่า ผมต้องทำยังไง แล้ว มีโอกาศที่จะท้องแค่ไหนบ้างครับแล้วแผงที่สองต้องเริ่มกินยังไงบ้างครับขอบคุณที่มาช่วยตอบมากครับ
สวัสดีค่ะ หากลืมทานยาคุมกำเนิดเม็ดที่ 20 ในวันที่ 19 ต.ค. เวลา 4 ทุ่มครึ่ง เมื่อถึงวันที่ 20 ต.ค.ก็ให้รีบทานเม็ดที่ 20 ทันที่นึกได้ แล้วในเวลา 4 ทุ่มครึ่งวันนี้ ก็ให้ทานเม็ดที่ 21 ตามเวลาเดิมปกติ ซึ่งจะเท่ากับทานไป 2 เม็ดในวันที่ 20 วันนี้ค่ะ ทั้งนี้ ประสิทธิภาพในการป้องกันการตั้งครรภ์ก็จะลดลงไปเพียงเล็กน้อย ดังนั้น การมีเพศสัมพันธ์ในวันที่ 19 เมื่อวาน โอกาสในการตั้งครรภ์จึงยังถือว่าน้อยอยู่ค่ะและในวันนี้ เมื่อทานเม็ดที่ 21 ไปแล้ว หลังจากนั้น ก็ให้เว้นระยะไป 7 วัน ซึ่งในช่วงที่เว้นะระยะนี้ ควรจะมีประจำเดือนมา ซึ่งหากมีประจำเดือนมา ก็แสดงว่าไม่ได้มีการตั้งครรภ์เกิดขึ้นค่ะ และเมื่อครบ 7 วัน ก็ให้เริ่มทานยาคุมแผงใหม่ได้เลย ฤทธิ์ในการป้องกันการตั้งครรภ์ก็จะเป็นไปอย่างต่อเนื่องค่ะ